מיזם "החווה השיתופית" בראשות אורי גלזר, מחלוצי תחום הקנאביס הרפואי בישראל, חתם על הסכם שיתוף פעולה עם ספקיות הקנאביס הרפואי טבע אדיר ותיקון עולם, במסגרתו היא תרכוש מחוות הקנאביס הרפואי שירותי גידול וכך תאפשר לחולים הזקוקים לקנאביס רפואי, בני משפחותיהם ומשקיעים המעוניינים לאמץ חולים, לאמץ "עציץ" קנאביס תמורת 370 ש"ח. בעתיד מתכוון המיזם גם לרכוש שירותי גידול מחברות קנאביס רפואי מורשות נוספות, שייבחרו באמצעות מכרז. בתמורה לאימוץ העציץ מטופל בעל רישיון לקנאביס רפואי (שייבחר ע"י המשקיע) יזכה ב-30 גרם קנאביס רפואי ללא עלויות הגידול לכל חודש במשך 5 חודשים, דבר אשר יביא לחיסכון משמעותי בהוצאה הקבועה של מטופלים על קנאביס רפואי (לעומת המחירים בבתי המרקחת), בנוסף המשקיעים יזכו לתשואה שנתית של 10% והחווה השיתופית מתחייבת שההשקעה שלהם תוחזר תוך 3 שנים.
בנוסף, החווה השיתופית תתקין לכל עציץ תווית זיהוי עם שמו של המאמץ, ורחפן עם מצלמה יסייר ברחבי החווה כך שאותם מאמצים יוכלו לעקוב באופן שוטף אחר הגידול של העציץ שאימצו.
בתקופה זו בה רפורמת הקנאביס הרפואי נכנסת לתוקף ומטופלי הקנאביס הרפואי מועברים לרכישת הקנאביס הרפואי בבתי מרקחת מורשים, בעלויות של בין 150 ל-200 ₪ ל-10 גרם. עלויות הרכישה כוללות את עלויות הגידול ובמקרה של משלוח נוספתעלות המשלוח. בנוסף, מזה תקופה שקיים מחסור באספקת קנאביס רפואי כך שאלפי מטופלים מתקשים להשיג את הקנאביס הרפואי לו הם זקוקים על בסיס חודשי. החווה השיתופית מציעה להם למעשה להמנע ממצב בו הם ימצאו עצמם ללא אספקה שוטפת של הקנאביס הרפואי, כאשר עציץ שהם, בן משפחתם, או משקיע אימצו יעניק אספקה שוטפת עבורם.
מודל החווה השיתופית, מעבר להבטחה לתשואה על ההשקעה ואספקה שוטפת מסודרת עבור המטופלים, מאפשר למטופלי קנאביס רפואי חיסכון כספי משמעותי, כאשר משך 5 חודשים הם יהיו פטורים מעלויות הגידול. לדוגמה, מטופל אשר רוכש 30 גרם קנאביס רפואי בחודש דרך בתי המרקחת ומקבל את הקנאביס במשלוח הביתה, נאלץ לשלם כ-700 ₪ לחודש.
"מדובר על הזדמנות ענקית עבור חולים הזקוקים לקנאביס רפואי ובני משפחותיהם, אשר סובלים כיום ממצוקה גדולה באספקת הקאנביס הרפואי לבתי המרקחת. אותם חולים שיאמצו עציץ יהנו מאספקה קבועה של קאנביס רפואי באמצעות משלוח ישירות אליהם במחירים נמוכים משמעותית ממחירי השוק ויוכלו גם לעקוב אחר הגידול שלהם. החווה השיתופית תתחיל את הגידולים בחודש אוקטובר הקרוב והאספקה תשלח החל מינואר 2020",אומראורי גלזר,יוזם החווה השיתופית.
לאתר החווה השיתופית.